**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ**

**ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ**

**ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΕΠΙΧΕΙΡΗΜΑΤΙΚΟΤΗΤΑ»**

**Πρόσκληση Εκδήλωσης Ενδιαφέροντος για το Ακαδημαϊκό Έτος 2024-25**

Το Τμήμα Διοίκησης Επιχειρήσεων και το Τμήμα Οικονομικών Επιστημών του Πανεπιστημίου Θεσσαλίας καλούν τους ενδιαφερόμενους/τις ενδιαφερόμενες να υποβάλουν υποψηφιότητα για την παρακολούθηση του **Διατμηματικού Προγράμματος** **Μεταπτυχιακών Σπουδών (ΔΠΜΣ) «Επιχειρηματικότητα» για το ακαδημαϊκό έτος 2024-2025.**

Οι μεταπτυχιακές σπουδές στην **«Επιχειρηματικότητα»** οδηγούν στη λήψη Μεταπτυχιακού Διπλώματος Ειδίκευσης μετά από φοίτηση δύο (2) εξαμήνων (**πλήρους εντατικής φοίτησης**) ή τεσσάρων (4) εξαμήνων (**μερικής εντατικής φοίτησης**). Η λήψη του διπλώματος προϋποθέτει την παρακολούθηση και επιτυχή εξέταση σε **έξι (6) μαθήματα** και την εκπόνηση και επιτυχή εξέταση της μεταπτυχιακής **διπλωματικής εργασίας** (75 ECTS). Ο μέγιστος αριθμός εισακτέων ανέρχεται σε σαράντα (40) άτομα.

Τα μαθήματα του ΔΠΜΣ διδάσκονται **Παρασκευή** και **Σάββατο**, **κάθε δεύτερη εβδομάδα**, στη **Λάρισα** (Γαιόπολις). Η διδασκαλία των μαθημάτων πραγματοποιείται υβριδικά μέσω δια ζώσης και εξ αποστάσεως μεθόδων διδασκαλίας.

Τα συνολικά **τέλη φοίτησης** στο ΔΠΜΣ ανέρχονται σε **€3.300** και **καταβάλλονται τμηματικά**, κατά τη διάρκεια των σπουδών.

Η διαδικασία επιλογής περιλαμβάνει **προ-επιλογή με βάση το φάκελο υποψηφιότητας** και γίνεται με κριτήρια όπως ο βαθμός πτυχίου, η κατοχή δεύτερου τίτλου σπουδών, τα ακαδημαϊκά, επαγγελματικά, κοινωνικά επιτεύγματα και δραστηριότητες, η γνώση της αγγλικής γλώσσας και η επαγγελματική εμπειρία.

Η **υποβολή υποψηφιοτήτων** της 2ης περιόδου αιτήσεων, θα γίνεται έως και την **Κυριακή 25 Αυγούστου 2024**.

Οι αιτήσεις γίνονται αρχικά **ηλεκτρονικά**, στην ιστοσελίδα του προγράμματος στον σύνδεσμο: [**https://shorturl.at/HMS02**](https://shorturl.at/HMS02) . Στη συνέχεια, οι **φάκελοι υποψηφιότητας** θα πρέπει να υποβληθούν σε έντυπη μορφή, στη Γραμματεία του ΔΠΜΣ στην παρακάτω διεύθυνση:

Πανεπιστήμιο Θεσσαλίας – ΓΑΙΟΠΟΛΙΣ  
Γραμματεία ΔΠΜΣ Επιχειρηματικότητα  
Περιφερειακή Οδός Λάρισας-Τρικάλων  
ΤΚ 415 00, Λάρισα  
Τηλ: 2410.684.708  
   
Όσοι/ες προ-επιλεγούν θα κληθούν σε **προφορική συνέντευξη** την εβδομάδα από **2/09/24 έως 6/09/24.**  
   
H έναρξη των μαθημάτων πρόκειται να πραγματοποιηθεί τον **Οκτώβριο του 2024**.  
   
Περισσότερες πληροφορίες παρέχονται στην ιστοσελίδα του ΔΠΜΣ στην «Επιχειρηματικότητα» ([**msc-entrepreneurship.uth.gr**](https://msc-entrepreneurship.uth.gr/)), μέσω e-mail (**msc-entrepreneurship@uth.gr**) και από τη Γραμματεία ΔΠΜΣ, τηλ:**2410684708.**

Η Διευθύντρια ΔΠΜΣ

Β. Καζαντζή

Καθηγήτρια